b'\n_START_ARTICLE_\nDvoj\xc4\x8dka (ozvezdje)\n_START_SECTION_\nDvoj\xc4\x8dka - zgodovinski pomen\n_START_PARAGRAPH_\nDvoj\xc4\x8dki so v vseh verstvih sveta izra\xc5\xbeali dvojnost, vpliv posmrtnega, dualizem \xc4\x8dlove\xc5\xa1kih te\xc5\xbeenj - duhovnost-telesnost, dan-no\xc4\x8d ipd. Dvojnost simbolizira duhovnost in zemeljski pogled na svet in Ijudi. Dvoj\xc4\x8dki ponazarjajo ve\xc4\x8dno borbo med dobrim in zlim, v kateri morajo napredne sile zmagati, vendar samo s samozatajevanjem in \xc5\xbertvami. Popolnoma enaki dvoj\xc4\x8dki pa so simbol uravnote\xc5\xbeene dvojnosti, skladnosti, ki nastaja s spojitvijo razli\xc4\x8dnosti. Ko je dvojnost prese\xc5\xbeena, postane samo \xc5\xa1e privid, dojem, ki nam ga zapu\xc5\xa1\xc4\x8da vidno. V mitologiji ponazarjajo dvoj\xc4\x8dki tudi nenehno razpetost med skrajnimi poli, ki se na zunaj izra\xc5\xbea v silovitosti, vlivajo\xc4\x8di strah. Ponekod so dvoj\xc4\x8dke zato ubijali ali pa jih postavljali za plemenske vra\xc4\x8de, kar je odra\xc5\xbealo strah pred to pojavno obliko nere\xc5\xa1enega protislovja. Pri tem eden od dvoj\xc4\x8dkov ponazarja pogosto dobro, drugi pa zlo, vzhajajo\xc4\x8de in zahajajo\xc4\x8de sonce, belo in \xc4\x8drno. Najslavnej\xc5\xa1a dvoj\xc4\x8dka sta Helenina brata, Kastor in Poluks, Dioskura, ki sta se rodila v Sparti kralju Tindareju in njegovi \xc5\xbeeni L,edi. Po drugi ina\xc4\x8dici sta bila Zeusova sinova. Udele\xc5\xbeila sta se ekspedicije Argonavtov, re\xc5\xa1ila Heleno iz Tezejevih rok ter kon\xc4\x8dala v spopadu. Zeus je Poluksu izpolnil \xc5\xbeeljo, da razdeli njegovo nesmrtnost ter tako pre\xc5\xbeivlja en dan v Hadu, en dan na Olimpu. Grki so po njiju poimenovali zvezdno konstelacijo Dvoj\xc4\x8dka (Gemini). Druga izro\xc4\x8dila pa trdijo, da sta utonila, ko sta zasledovala ugrabljeno Heleno in trojanskega Parisa in ju je njun o\xc4\x8de Zeus premestil na nebo, kjer kot bogova za\xc5\xa1\xc4\x8ditnika varujeta plovbo in pomor\xc5\xa1\xc4\x8dake.\n_START_SECTION_\nSplo\xc5\xa1ne zna\xc4\x8dilnosti Dvoj\xc4\x8dkov\n_START_PARAGRAPH_\nAstrolo\xc5\xa1ko sta Dvoj\xc4\x8dka prispodoba napetosti, ki se v boju absolutnega in relativnega, notranjega in zunanjega, re\xc5\xa1uje v ustvarjalni mrzlici. Razdobje Dvoj\xc4\x8dkov se kon\xc4\x8duje s prehodom v vrhunec poletja. Kot tretji znak zodiaka sta Dvoj\xc4\x8dka predhodnika poletnega solsticija (son\xc4\x8dnega obrata 21. junija). Vladajo\xc4\x8di planet je Merkur, ponazarjata pa dvojnost \xc4\x8dlove\xc5\xa1kih odnosov, bipolarnost \xc5\xbeivljenjskega okolja in obeh spolov (ponekod sta prikazana kot mo\xc5\xa1ki in \xc5\xbeenska ali celo ljubimca). V tem znaku ni ognja, tu imamo opravka z igro osebnosti, ki skupaj s \xc4\x8dutno sprejemljivostjo posreduje du\xc5\xa1evnost. Osebnost se izgrajuje iz prvotne \xc5\xbeivalskosti, ki jo plemeniti nad\xc4\x8dutno v celoto sestavljeno iz teh dvojnosti. Bit je notranje razdvojena. Polovica \xc4\x8duti, deluje, \xc5\xbeivi, druga pa to opazuje. Bit je hkrati delujo\xc4\x8da in opazujo\xc4\x8da, prilagodljiva in prezapletena... Dvoj\xc4\x8dki se pravzaprav ne ujemajo z nikomer, \xc4\x8de pa se, potem pa se partnerjem rojenim v istem znaku. Mimogrede: vladajo\xc4\x8di planet Merkur (Mercurios, gr\xc5\xa1ko Hermes) je hkrati o\xc4\x8de razuzdanega Pana, dvospolnega Hermafrodita ter plodnega Priapa, kot tudi spremljevalec du\xc5\xa1 umrlih v kraljestvo smrti, Had, za\xc5\xa1\xc4\x8ditnik trgovcev - in tatov.'